**Kurt Max Franz Daluege** (\* 15. september 1897, Kluczbork, Nemecko – † 23. október 1946, Praha, Česko-Slovensko) bol SS-Oberstgruppenführer a šéf poriadkovej polície v Hitlerovej Veľkonemeckej ríši, zastupujúci ríšsky protektor v Čechách a na Morave v rokoch 1942 až 1943.

Život
-----

Kurt Daluege sa narodil 15. septembra 1897 v Kluczborku (Kreuzburg) v Hornom Sliezsku. Študoval na gymnáziu. Ako dobrovoľník sa zúčastnil I. svetovej vojny, v ktorej utrpel vážne poranenia. Za jeho služby vo vojne bol vyznamenaný za statočnosť. Po vojne od 1918 do 1921 pracoval v Berlíne ako robotník v továrni. V roku 1922 vystúpil zo strany NSDAP a do roku 1924 študoval na stavebnej vysokej škole v Berlíne. Nejakú dobu pôsobil ako projektant-statik.

V roku 1922 vstúpil do Freikorpse Rossbach. Od 1926 organizoval berlínske oddiely SA a zároveň plnil funkciu gauleitera tamojšej NSDAP.

Roku 1930 na Hitlerovo želanie prestúpil zo SA do SS a nasledujúci rok potlačili jeho oddiely povstania niektorých jednotiek SA, takzvaný Stennesov puč. V roku 1933 už vo funkcii SS-Gruppenführera bol zvolený do Reichstagu a stal sa veliteľom pruskej zemskej polície. Od 1936 do 1942 bol Göring poverený riadením uniformovanej Poriadkovej polície.

Po Heydrichovej smrti sa 4. júna 1942 stal zastupujúcim ríšskym protektorom Protektorátu Čechy a Morava so sídlom na zámku v Dobříši, kam sa odsťahoval aj s rodinou. Hneď po príchode vyhlásil stanné právo a zahájil akciu, ktorá vošla do dejín pod názvom heydrichiáda. Jeho pôsobenie je spojené s vyhladením Lidíc, Ležákov a takmer s 1 400 popravami českých vlastencov. Dňa 20. augusta 1943 bol kvôli zdravotným ťažkostiam (dva infarkty) Hitlerom z funkcie odvolaný.

Po skončení druhej svetovej vojny bol britskými úradmi vydaný na žiadosť česko-slovenskej vlády do Česko-Slovenska, kde bol mimoriadnym ľudovým súdom odsúdený na smrť a popravený 23. októbra 1946 v Prahe. Bol pochovaný do neoznačeného hrobu na Ďáblickom cintoríne.

Vyznamenania
------------

* Železný kríž, II. trieda (1914)
* Odznak za zranenie, čierny (1918)
* Deutsches Olympia-Ehrenzeichen, I. trieda
* Blutorden
* Medaila za Anschluss
* Sudetská pamätná medaily, so sponou s motívom Pražského hradu
* |  Dienstauszeichnung der NSDAP, strieborný a bronzový
* Zlatý stranícky odznak
* Gdanský kríž
* |  |  SS-Dienstauszeichnung, IV. – II. trieda
* SS-Ehrenring
* Nemecký kríž, strieborný
* Vojnový záslužný kríž, II. a I. trieda s mečmi
* Kríž cti (1929)
* Frontbann
* Rad talianskej koruny, I. trieda – veľkokríž
* Medaila na pamiatku návratu Memelu, (1939)

Referencie
----------

1. ↑   *Daluege, Kurt : D* [online]. , [cit. 2020-05-21]. Dostupné online. (po česky)
2. ↑  Válka.cz, Pamětní vyznamenání 9.listopadu 1923 (Řád krve)
3. ↑  Válka.cz, Služební vyznamenání NSDAP
4. ↑  Válka.cz, Služební vyznamenání SS
5. ↑  Válka.cz, Medaile na památku návratu Memelu

Literatúra
----------

* Osobnosti – Česko : Ottův slovník. Praha: Ottovo nakladatelství, 2008. 823 s. ISBN 978-80-7360-796-8. S. 114.
* TOMEŠ, Josef, a kol. Český biografický slovník XX. století : I. díl : A–J. Praha ; Litomyšl: Paseka ; Petr Meissner, 1999. 634 s. ISBN 80-7185-245-7. S. 221.
* VOŠAHLÍKOVÁ, Pavla, a kol. Biografický slovník českých zemí : 12. sešit : D–Die. Praha: Libri, 2009. 105–215 s. ISBN 978-80-7277-415-9. S. 115.

Pozri aj
--------

* Heydrichiáda

Iné projekty
------------

Commons
* Spolupracuj na Commons Commons ponúka multimediálne súbory na tému **Kurt Daluege**

Zdroj
-----

*Tento článok je čiastočný alebo úplný preklad článku Kurt Daluege na českej Wikipédii.*

Autoritné údaje: * BnF: 13750679r
* GND: 119510324
* ISNI: 0000 0000 6678 4777
* LCCN: n85185860
* NK ČR: jo2014826494
* VIAF: 67277686
* WorldCat: lccn-n85185860